**A Budapesti Gépészeti Szakképzési Centrum**

**Herrmann érem díjának alapítási és adományozási szabályzata**

**Bevezető**

A Budapesti Gépészeti Szakképzési Centrum a vonatkozó törvények és rendeletek figyelembevételével a Centrumban adományozható kitüntetések, kitüntető címek, díjak alapításának és adományozásának szabályzatát az alábbiak szerint alkotja meg.

A Budapesti Gépészeti Szakképzési Centrum nagyra értékeli és megbecsüli a szakmai oktatás szolgálatában, fejlődésének elősegítésében, az intézmény érdekeinek előmozdításában és az emberi értékek gyarapításában kifejtett kimagasló, példamutató tevékenységet, melyek díjazására a Centrum saját elismeréseket alapít a hallgatók és az oktatók részére. A szabályzat célja, hogy meghatározza a Centrum által alapított kitüntetések, kitüntető címek, díjak adományozásának feltételeit és eljárásrendjét, valamint meghatározza a kitüntetéssel járó jogokat és kötelezettségeket.

1. **A Budapesti Gépészeti Szakképzési Centrum által alapított és adományozható kitüntetések**
2. **Herrmann Emil érem**
* Adományozható annak a hallgatói jogviszonnyal rendelkező – legalább 10. évfolyamos - tanulónak, akinek az utolsó két félévben elért tanulmányi átlaga legalább 4,51 és aki kiváló tanulmányi eredményén túl is inspiráló például szolgál hallgatótársai számára.
* Az elismerés formája érem, azzal együtt 50.000.- forint értékben pénzjutalom. Duális partnereink, az általuk választott díjazott számára külön ajándékot adhatnak.
* A díjat, a szakképző intézmény igazgatója kezdeményezheti és a bíráló bizottság döntése alapján, évente három hallgató kaphatja meg.
* A díj átadását a Centrum kiemelt eseményként kezeli, és a minden év júniusában megrendezésre kerülő Centrum Napon bonyolítja le.
1. **Herrmann Miksa üstökös érem**
* Adományozható annak az okatónak, aki maximum három éve van a pá-lyán, aki kiemelkedő munkásságával, szakmai tudásával és pedagógusi elhivatottságával tanítványait inspirálja, kollégáit motiválja.
* Az elismerés formája érem, azzal együtt 50.000.- forint értékben pénzjutalom. Duális partnereink, az általuk választott díjazott számára külön ajándékot adhatnak.
* A díjat a szakképző intézmény igazgatója kezdeményezheti és a bíráló bizottság döntése alapján, évente egy oktató kaphatja meg.
* A díj átadását a Centrum kiemelt eseményként kezeli, és a minden év júniusában megrendezésre kerülő Centrum Napon bonyolítja le.
1. **Herrmann Miksa állócsillag érem**
* Adományozható annak az oktatónak, aki minimum huszonöt éve van a pályán (életműdíjnak tekinthető), kiemelkedő munkásságával, szakmai tudásával és pedagógusi elhivatottságával tanítványait inspirálja, kollégáit motiválja.
* Az elismerés formája érem, azzal együtt 50.000.- forint értékben pénzjutalom. Duális partnereink, az általuk választott díjazott számára külön ajándékot adhatnak.
* A díjat a szakképző intézmény igazgatója kezdeményezheti és a bíráló bizottság döntése alapján, évente egy oktató kaphatja meg.
* A díj átadását a Centrum kiemelt eseményként kezeli, és a minden év júniusában megrendezésre kerülő Centrum Napon bonyolítja le.
1. **A saját alapítású kitüntetések adományozásának eljárási szabályai**
2. A kitüntetésre vonatkozó javaslatot, részletes indoklással, a szakképző intézmény igazgatója, cégszerű aláírásával ellátva nyújthatja be írásban, a Bíráló Bizottság részére, a Budapesti Gépészeti Szakképzési Centrum címére, adott év április 30. napjáig.
3. A javaslat benyújtásához szükséges formanyomtatványt a Centrum Kommunikáció/Szakmai Referatúra mindenki számára elérhetővé teszi.
4. A Bíráló Bizottság fogadja és adott év május 31. napjáig értékeli a beérkezett javaslatokat.
5. A Bíráló Bizottság tagjai:
	1. Kancellár
	2. Főigazgató
	3. Kommunikációs vezető
	4. Szakmai referatúra egy delegált képviselője
	5. CEHÖK elnöke
6. A kitüntetésre vonatkozó tájékoztatót a Centrum honlapján elérhetővé teszi.
7. **Vegyes és záró rendelkezések**
8. Jelen szabályzat 2021. február 10. napjától hatályos.
9. A pénzzel járó jutalomhoz mindenkor kancellári forrásigazolás – előzetes kötelezettségvállalás szükséges.
10. Ugyanaz a személy nem kaphatja meg a díjat többször.
11. A díj átadását a Centrum kiemelt eseményként kezeli, és a minden év júniusában megrendezésre kerülő Centrum Napon bonyolítja le. A meghatározott időponttól nyugdíjazás, váratlan megbetegedés, vagy méltánylást érdemlő egyéb ok miatt el lehet térni.
12. Nem részesülhet kitüntetésben az az oktató és hallgató, aki jogerős büntető ítélet, illetve jogerős fegyelmi határozat hatálya alatt áll.
13. **Mellékletek:**
14. Javaslat – Herrmann Emil érem
15. Javaslat – Herrman Miksa üstökös érem
16. Javaslat – Herrmann Miksa állócsillag érem